अपने बोलने के स्वर को निखारना अपने गाने के स्वर में सुधार अभिनय के लिए स्वर को निखारना सर्वोत्तम गुणवत्ता के लिए स्वराभ्यास
स्वयं को बोलते हुए रेकॉर्ड कीजिये या एक मित्र से कहें कि वह आपको सुने और आपके बोलने के स्वर का विश्लेषण करे। यह निश्चित करने के लिए कि आपको किन क्षेत्रों में निखार की आवश्यकता है, आपकी तीव्रता, पिच, उच्चारण, वाणी की गुणवत्ता और रफ्तार का आकलन करे।  क्या आपकी आवाज़ बहुत ऊंची या बहुत नीची है? क्या आपकी पिच अधिक कर्णभेदी या पूरी है, उबाऊ या परिवर्तित है? क्या आपके स्वर की गुणवत्ता अनुनासिक या सम्पूर्ण, अस्पष्ट या स्पष्ट, निर्जीव या उत्साहपूर्ण है? क्या आपका उच्चारण समझने में कठिन है या स्फूर्तिदायक और स्पष्ट उच्चारण है? क्या आप बहुत धीरे या बहुत जल्दी बोलते हैं? क्या आप संकोची या सावधान हैं? आपको हमेशा इतना तेज़ बोलना चाहिए कि कमरे में सभी लोग आपको सुन सकें। हालांकि, आपका अपने स्वर की तीव्रता को ऊपर नीचे करना आपके भाषण के अंशों में बल या अंतरंगता जोड़ सकता है।  अगर आप कोई महत्वपूर्ण बात बताने जा रहे हैं तो थोड़ा ऊंचे स्वर में बोलिए। जब आप स्वगत उक्ति कह रहे हों तब अपने स्वर को नीचा करें। अगर आपका स्वर उबाऊ लगेगा तो लोग उसे सुनना बंद कर सकते हैं। पिच में विविधता से ध्वनि उबाऊ नहीं होने पाएगी और ऐसी संभावना बढ़ जाएगी कि वे आपको सुनते रहें। अपने पूरे भाषण में अपनी पिच को बदलते रहें। पिच को प्रयोग करने के कुछ सामान्य तरीकों में हैं:  प्रश्नों को ऊंची पिच पर समाप्त करें। एक कथन की पुष्टि नीची पिच पर समाप्ति से करें। रफ्तार ही आपके भाषण की गति है। भाषण की रफ्तार कम करने से आपको कुछ शब्दों और वाक्यांशों पर बल देने में मदद मिलेगी। अगर आप आदतन जल्दी जल्दी बोलते हैं तो लोगों को आपको समझने में आसानी होगी। किसी महत्वपूर्ण बिन्दु को बताने के बाद विश्राम लेने की कोशिश कीजिये ताकि श्रोता उसे आत्मसात कर सके। क्या आपने कभी किसी के स्वर में कंपन सुना है जब वे भाषण के दौरान दृढ़ता से मनोभावों को अनुभव कर रहे हों? कुछ स्थितियों में यह एक प्रभावी तकनीक हो सकती है, जब आप एक भाषण दे रहे हों या नाटक में अभिनय कर रहे हों। स्वर विशेषता, या अपने स्वर की भावपूर्ण गुणवत्ता को अनुमति दें, जब आप सशक्त भावनाओं को अभिव्यक्त कर रहे हों। उदाहरण के लिए, अगर आप कुछ ऐसा कह रहे हैं जिससे आप उदास हो जाएँगे, तब यदि स्वाभाविक रूप से हो तब आप अपनी आवाज़ को थरथराने दे सकते हैं। हालांकि, इसे बल दे के करने का प्रयास न करें। जब आप भाषण देने के लिए दर्शकों के सामने जाएँ, उससे पहले उसका अकेले में और स्वाभाविक रूप से अभ्यास कर लें। लहजा, गति, तीव्रता और पिच में विविधता ला कर परीक्षण करें। स्वयं को रेकॉर्ड करें और सुनें कि क्या चलेगा और क्या नहीं चलेगा।  भिन्न-भिन्न फेरबदल के साथ भाषण का कई बार अभ्यास करें। हर प्रयास को रेकॉर्ड करें और उनकी तुलना करें। बहुत से लोग टेप पर अपनी आवाज़ सुनकर असहज हो जाते हैं। यह ध्वनि आपके मस्तिष्क में जो स्वर गूँजता है उससे फ़र्क़ होती है, लेकिन जो स्वर अन्य लोग सुनते हैं उसके नज़दीक होती है। जब आप लंबे समय तक और ऊंची तीव्रता से बोलते हैं, यह महत्वपूर्ण है कि आप अपने कंठ और वोकल कॉर्ड को चिकना रखें। उन पेय पदार्थों से दूर रहें जो आपको निर्जलित कर सकते हैं, जैसे कॉफ़ी, सोडा और अल्कोहल। उसकी जगह पानी पीजिए। बोलते समय एक ग्लास पानी अपने पास रखने की कोशिश करें। अपनी अनामिका और तर्जनी उँगलियों को चेहरे के दोनों में से एक ओर जबड़े की हड्डी के नीचे रखें। अपने जबड़े को दो इंच नीचे लाएँ। सभी स्वर गाइए बस ध्यान रखें कि आपका जबड़ा अपने स्थान पर हो।  अपने जबड़े को स्थान पर रखने के लिए अपने पीछे के चबाने के दांतों के नीचे एक कॉर्क या प्लास्टिक की बोतल का ढक्कन रखने की कोशिश कीजिये। यह व्यायाम जब तक मांसपेशियों को स्मरण न हो जाय तब तक ज़ारी रखें, जब तक आपको भौतिक रूप से जबड़े को अपनी जगह रखने की आवश्यकता न पड़े। जैसे आपका स्वर ऊंचा होगा, आप अधिक शक्ति पाने के लिए ठुड्डी उठाने हेतु आकर्षित होंगे। ठुड्डी को उठाने से आपको क्षणिक शक्ति मिल सकती है, लेकिन समय बीतने पर इसका नकारात्मक प्रभाव भी पड़ सकता है। इसके बजाय, गाते समय अपनी ठुड्डी को नीचे झुकाने की कोशिश कीजिये।  शीशे के सामने तीव्र स्केल पर गाने की कोशिश कीजिये। अपनी ठुड्डी को थोड़ा नीचे झुकाइए और उसे नीचे रखने का प्रयास कीजिये तब भी जब स्वरग्राम ऊपर की ओर जाएँ। ठुड्डी नीचे करने से आपके सुर से तनाव घट जाता है जबकि आपको अधिक शक्ति और नियंत्रण मिलता है। विब्राटो सुंदर होता है, फिर भी इस ध्वनि को लाना कठिन होता है। हालांकि, तकनीक का अभ्यास करके आप विब्राटो में गाने की योग्यता विकसित कर सकते हैं।  अपने हाथों से अपनी छाती को दबाएँ और छाती को सामान्य से अधिक उठाएँ। अंदर श्वांस लें, फिर छाती को बिना हिलाए प्रश्वांस निकालें। जब आप प्रशवास निकालें, तब एक नोट पर “अहहह” गायें। जितना संभव हो उस नोट पर टिके रहें। नोट को आधे पर गाते हुए, अपनी छाती को दबाएँ यह कल्पना करते हुए कि हवा आपके मुंह के अंदर घूम रही है। आप एक कीबोर्ड की कीज़ पर गाते हुए अपनी सीमा जान सकते हैं। कीबोर्ड पर मध्य सी बजाएँ। कीबोर्ड के बीच में दो काले नोट्स के बाएँ यह सफ़ेद की है।  अपने स्वर में टोन मिलाने के लिए, “ला” गायें, जब आप हर की को बाईं ओर बजाते हैं। मंद सप्तक तक उतना जाइए जितना जा सकते हैं, आराम से स्वर मिलाते हुए जब तक आपको अधिक श्रम न लगने लगे या उस नोट तक न पहुँच सकें। जिस पर आप अंत करें उस की को नोट कर लें। यह आपकी सीमा का निम्नतम स्तर है। फिर आप कीबोर्ड के काम पर लौट जाएँ जब तक आपको वह नोट न मिले जो तार सप्तक में आपकी सीमा हो। एक बार जब आपने अपने सुर की सीमा पा ली हो, तब दोनों ओर एक नोट जोड़ें जब तक आप उसे आराम से मिला न लें। पहले आप उस नोट पर ठहर नहीं सकेंगे, लेकिन हर अभ्यास में 8 से 10 बार उस नोट तक पहुँचने का प्रयास कीजिये, जब तक आप नई सीमा में आराम से न पहुँच जाएँ।  एक बार जब आप नए नोट पर पर्याप्त समय तक ठहर लेंगे, तब आप अपनी सीमा में अगला तार और मंद सप्तक का नोट जोड़ सकेंगे। धैर्य रखिए और इस प्रक्रिया के पीछे न भागें। सबसे अच्छा है ध्वनि पर नियंत्रण रखा जाय और नोट तक लगातार पहुंचा जाय। मंच के अभिनेताओं के लिए आवश्यक है कि वह ज़ोर से और स्पष्ट बोलें। जब आप अपनी लाइनें बोलें, तो यह सुनिश्चित कर लें कि आप पर्याप्त रूप से ज़ोर से बोल रहे हैं और जो आप कह रहे हैं लोग वह सुन पा रहे होंगे, चाहे वह थिएटर में पीछे ही क्यों न बैठे हों। हालांकि, यह महत्वपूर्ण है कि आप अपने सुर को प्रोजेक्ट करने के लिए चिल्लाने के बजाय अपने डायफ़्राम का इस्तेमाल करें। अगर आप चिल्लाएँगे, तो आपके कंठ में घाव हो जाएगा और आप अपना स्वर खो सकते हैं। अपने डायफ़्राम में गहरी सांस लीजिये और फिर प्रश्वांस बाहर निकालने के साथ उसी समय “हा” कहने का अभ्यास कीजिये। इससे आपको अपना डायफ़्राम पहचानने में मदद मिलेगी। आप जब “हा” कहें तो आपको लगना चाहिए कि श्वांस आपके पेट से आ रही है और मुंह से निकल रही है। जब आप इसमें माहिर हो जाएँ, तब आप डायफ़्राम से श्वांस लेते हुए अपनी लाइनें बोलें। अच्छे अभिनय के स्वर के लिए महत्वपूर्ण है कि वह अपनी लाइनों को स्पष्ट बोले। सुनिश्चित करें कि आप अपनी लाइनों का हर शब्द स्पष्ट रूप से उच्चारण कर रहे हैं ताकि आप जो कह रहे हैं वह लोग समझ सकेंगे। यह सुनिश्चित करने के लिए कि आप जितना संभव है उतना स्पष्ट बोल रहे हैं, आप बोलते समय अपना मुंह उतना चौड़ा खोलें जितना संभव है। इससे आपको अपनी लाइनों के स्पष्ट उच्चारण में मदद मिलेगी। मनोभावों से भर देना भी अपनी लाइनों की अच्छी अदायगी का महत्वपूर्ण हिस्सा है। भावनाएँ लाने के लिए सोचने का प्रयास करिए कि आपके पात्रों की भावनाओं को कैसा दिखना चाहिए।  उदाहरणार्थ, अगर आप कुछ ऐसा कह रहे हैं जिससे किरदार उदास हो जाता है, तो आपको अपनी लाइनों की रफ्तार कुछ धीमी करनी पड़ेगी। यह भी हो सकता है कि आप उदासी का मनोभाव लाने के लिए अधिक नाटकीय रूप से कुछ काँपते हुए स्वर में बोलें। अपने सभी किरदारों की लाइनों के उचित मनोभावों के बारे में सोचिए, यह निर्णय करिए कि आपकी ध्वनि कैसी लगनी चाहिए जब आप उनके लिए बोलते हैं। अभिनेताओं और गायकों के लिए आवश्यक है कि वे जब बोलें या गाएँ तो डायफ़्राम का इस्तेमाल करें। आपका डायफ़्राम आपकी स्टर्नम (sternum) के बिलकुल नीचे का क्षेत्र है (जहां आपकी पसलियाँ मिलती हैं)। अपने डायफ़्राम में श्वांस लेते हुए जब आप गाएँगे तो आपके स्वर में अधिक शक्ति होगी। सीने की जगह डायफ़्राम में साँस लेने से आपकी वोकल कॉर्ड पर भी बोझ कम पड़ेगा।  डायफ़्राम से श्वांस लेने के लिए, आप एक श्वांस अपने पेट में लीजिये। श्वांस को अंदर लेते समय आपको अपना पेट फूलता हुआ लगना चाहिए। उसके बाद, धीरे धीरे फुफकार की ध्वनि के साथ प्रश्वांस निकालिए। श्वांस लेते समय कंधों और गले को तनावमुक्त रखने का प्रयास कीजिये।  जब आप श्वांस लें तो आप अपने हाथ अपने पेट पर रख सकते हैं। जब आप श्वांस लेते हैं तब यदि आपके हाथ ऊपर उठ जाते हैं, तब आप अपने पेट में श्वांस ले रहे हैं। अपने जबड़े को तनावमुक्त करने से जब आप बोलेंगे या गाएँगे तब आप अपना मुँह अधिक चौड़ा खोल सकेंगे, जिससे स्वर अधिक स्पष्ट निकलेगा। अपने जबड़े से तनाव हटाने के लिए, जबड़े की लाइन के नीचे अपने हाथों की हील से अपने गालों को दबाएँ। अपने हाथों को ठुड्डी की ओर खींचें, फिर ऊपर पीछे की ओर से अपने जबड़े की मांसपेशियों पर मालिश करें। जब आप अपने हाथ नीचे लाएँ तो अपने मुँह को धीरे-धीरे खुलने दें। स्वर सीमा का अभ्यास करने से आपका स्वर गाने के लिए भी विकसित हो सकता है। अपनी स्वर सीमा का अभ्यास करने के लिए एक स्टिरिंग स्ट्रॉ को अपने होंठों के बीच रखिए और धीरे से “ऊ” ध्वनि निकालना आरंभ कीजिये। धीरे-धीरे “ऊ” ध्वनि की पिच को बढ़ाइए। अपनी स्वर सीमा को नीचे से ऊपर की स्वर सीमा की ओर ले जाइए।  हवा जो स्ट्रा के द्वारा फिट नहीं होती वह आपके वोकल कॉर्ड्स को दबाती है। यह अभ्यास वोकल कॉर्ड्स के आस पास सूजन को कम करने में मददगार है। होठों को थरथराना भी स्वराभ्यास और अधिक स्पष्ट ध्वनि देने का अच्छा तरीका है। अपने होंठों को हल्के से बंद करके, उनके द्वारा “उह” की ध्वनि निकालते हुए फूंके। जो हवा निकलेगी उससे आपके होंठ साथ-साथ कंपकंपाएंगे। जो हवा आपके मुँह के अंदर भरी होगी वह आपके स्वर यंत्र को बंद कर देगी, और उन्हें धीरे-धीरे साथ आने देगी। अपने स्वर को जोशपूर्ण बनाने और लंबी परफॉर्मेंस के बाद उसे शांत करने के लिए गुनगुनाना एक प्रभावशाली तरीका है। आरंभ करने के लिए, अपने होठों को बंद करें और अपने जबड़े को तनावमुक्त करें। अपनी नाक से श्वांस लें और प्रश्वांस को गुनगुनाहट के साथ निकालें। नाक से “ममम,” निकालें, फिर गुनगुनाहट को स्वर विस्तार के नीचे की ओर से निकालें। यह अभ्यास आपके होंठों दांतों और चेहरे की हड्डियों के कंपन को क्रियाशील बनाता है। जीभ को फैलाने से आपको शब्दों के उच्चारण में आसानी हो सकती है, जो मंच के कलाकारों के लिए आवश्यक है। अपनी जीभ को फैलाने के लिए, अपने तालु के सामने जीभ को दबाइए, फिर उसे मुँह से बाहर निकालिए। उसे एक गाल के विरुद्ध दबाइए, फिर दूसरे की ओर। अपने जीभ की नोक को नीचे के होंठ के पीछे रखिए और बाकी को अपने मुँह के बाहर मोड़िए, फिर अपनी जीभ की नोक को तालु की ओर पीछे मोड़िए। इन व्यायामों को 10 बार लगातार दोहराइए। टंग ट्विस्टर्स को कहने से आपके स्पष्ट बोलने की योग्यता में निखार आ सकता है क्योंकि इससे आपको स्पष्ट उच्चारण का अभ्यास मिलता है। टंग ट्विस्टर्स से आपके होंठों, चेहरे, और जीभ का व्यायाम होता है जिससे आपके स्वर को लाभ मिल सकता है। सुनिश्चित कीजिये कि आप हर शब्द जो बोलते हैं उसकी ध्वनि को तब अतिरंजित करते हैं जब आप टंग ट्विस्टर्स को कहते हैं।  धीरे-धीरे शुरू करें और उत्तरोत्तर वाक्यांशों को सुनाने की गति बढ़ाएँ। “पी” शब्दों का यह कहते हुए अभ्यास करें “पीटर पाइपर पिक्ड ए पेक ऑफ पीकंट पेपेर्स।” “एन” और “यू” शब्दों के लिए, कोशिश करें, “यू नो न्यूयॉर्क। यू नीड न्यूयॉर्क। यू नो यू नीड यूनीक न्यूयॉर्क” अपनी जीभ को दोहराकर अभ्यास करवाएँ, बार बार कहिए “रेड लेदर, यलो लेदर।” “हूटी गीज़” कहने से आपका वोकल कॉर्ड तनावमुक्त होगा और इससे आपके गाने के स्वर की गुणवत्ता सुधर सकती है। “गीज़” शब्द को कहने की कोशिश कीजिये जैसे आप योगी बियर हों। आप जब ऐसा करेंगे, आपको लगेगा कि आपका कंठ गिर रहा है। कंठ को इस नीचे की स्थिति में पाने से आपको अपनी स्वर तंत्री में अधिक नियंत्रण लगेगा, तो हो सकता है इस अभ्यास के बाद आप ऊंचा स्वर लगा सकें। इस अभ्यास को कुछ बार दोहराएँ। इस तरह के व्यंजन स्वरों से आपको गाने के अभ्यास में अपने मुंह को भिन्न स्थितियों में लाने में मदद मिलेगी। एक ध्वनि से आरंभ करें और फिर अपने स्वराभ्यास के लिए निरंतर ऊह, ओह, उह, और आह ध्वनियों में परिवर्तन करते चलें। इससे आपके लिए ऊंचा स्वर लगाना या गाते समय स्वर को स्थिर रखना आसान हो सकता है। प्रतिदिन इस अभ्यास को कई बार दोहराइए। मंच पर बोलने और गाने के लिए अपने स्वर में सुधार हेतु, आपको नियमित रूप से अभ्यास करना होगा। व्यापक रूप से प्रयोग से पहले आपको अपने स्वर को जोश से भरना होगा, लेकिन उत्तम परिणाम के लिए हर रोज़ दो बार स्वराभ्यास करें। जागने पर 15 मिनट स्वराभ्यास के लिए अलग रखें, या तब करें जब आप काम पर या स्कूल जाने के लिए तैयार हो रहे हैं। फिर बिस्तर पर जाने से पहले कीजिये, जैसे आप रात का खाना बना रहे हों या नहा रहे हों।
अपने वर्तमान बोलने के स्वर का विश्लेषण कीजिये: अपनी आवाज़ की तीव्रता को ठीक कीजिये: पिच का उपयोग अपने लाभ के लिए कीजिये: अपनी रफ्तार बदलें: जब उचित हो तब अपने मनोभाव अभिव्यक्त करें: अपने भाषण का अभ्यास करें: खूब सारा पानी पिएं: व्यंजन ध्वनियों के लिए अपने जबड़े को खोलें: अपनी ठुड्डी को नीचे रखे: अपने गायन में विब्राटो लाइये: अपनी सीमा जानें: अपनी सीमा में एक नोट जोड़ दें: अपने स्वर को प्रोजेक्ट कीजिये: अपनी लाइनों का स्पष्ट उच्चारण करें: अपनी लाइनों पर बल देने के लिए मनोभाव का प्रयोग करें: डायफ़्राम में श्वसन का अभ्यास करें: अपने जबड़े को मुक्त करें: स्वर सीमा का अभ्यास करते हुए स्टिरिंग स्ट्रॉ के माध्यम से श्वांस लीजिये: अपने होंठों को थरथराएँ: गुनगुनाइए: बेहतर उच्चारण के लिए अपनी जीभ को फैलाइए: अपने बोलने के ढंग को टंग ट्विस्टर्स से बेहतर बनाएँ: अपने स्वर का कोई भी तनाव यह कहकर दूर कीजिये “हूटी गीज़”: अपने स्वर अनुनाद को “ऊह-ओह-उह-आह” से संतुलित करें: प्रतिदिन दो बार स्वराभ्यास कीजिये:
https://www.wikihow.com/Improve-Your-Voice https://www.wikihow.com/Improve-Your-Voice https://www.wikihow.com/Improve-Your-Voice https://www.wikihow.com/Improve-Your-Voice
Improving Your Speaking Voice Improving Your Singing Voice Improving Your Voice for Acting Exercising Your Voice for Optimal Quality